Doložka 
finančných, ekonomických, environmentálnych vplyvov, 
vplyvov na zamestnanosť a podnikateľské prostredie

1.	Odhad vplyvov na verejné financie

           Súčasťou predkladaného materiálu je návrh harmonogramu ďalšieho postupu, kde je ustanovená úloha vypracovania analýzy súčasných a návrh budúcich procesov, ich informatické zabezpečenie, personálne a rozpočtové dôsledky. Zjednotenie výberu daní a odvodov bude mať vplyv na verejné financie, ale tento vplyv bude možné kvantifikovať až na základe vykonanej analýzy.

2.	Odhad vplyvov na obyvateľov, hospodárenie podnikateľskej sféry a iných právnických osôb
 
     Zjednotenie výberu daní a poistného bude mať pozitívny vplyv na strane platiteľov (občanov a podnikateľov), pretože sa navrhuje podstatne jednoduchší systém, ktorý by umožňoval výpočet dane aj odvodov na jednom tlačive a v jednej inštitúcii, ktorá by bola jediným partnerom fyzických a právnických osôb. Existovala by len jedna centrálna databáza občanov – daňovníkov a súčastne poistencov.

3. Odhad vplyvov na životné prostredie

Návrh zákona nemá vplyv na životné prostredie.

4. Odhad vplyvov na zamestnanosť

     Zjednotenie výberu daní bude mať vplyv na zamestnanosť. Kvantifikácia tohto vplyvu však bude možná až na základe analýzy personálnych dôsledkov zavedenia navrhovaného postupu.

5. Odhad vplyvov na podnikateľské prostredie

           Zjednotenie výberu daní a odvodov nebude mať negatívny vplyv na podnikateľské prostredie.